b'\n_START_ARTICLE_\nPlo\xc5\xa1\xc4\x8dina\n_START_PARAGRAPH_\nPlo\xc5\xa1\xc4\x8dina je v geometriji mera za velikost geometrijskega lika oziroma dela ravnine. Plo\xc5\xa1\xc4\x8dina je v tesni zvezi s povr\xc5\xa1ino, ki je vsota plo\xc5\xa1\xc4\x8din vseh mejnih ploskev telesa. Izraz plo\xc5\xa1\xc4\x8dina praviloma uporabljamo za dvorazse\xc5\xbene objekte, povr\xc5\xa1ina pa za trirazse\xc5\xbene objekte._NEWLINE_V slovenski matematiki je bila dolgo edina oznaka za plo\xc5\xa1\xc4\x8dino mala \xc4\x8drka p (za\xc4\x8detna \xc4\x8drka besede plo\xc5\xa1\xc4\x8dina), v novej\xc5\xa1em \xc4\x8dasu pa se uveljavlja tudi velika \xc4\x8drka S. V tujih jezikih pogosto sre\xc4\x8damo tudi oznako A.\n_START_SECTION_\nDefinicija plo\xc5\xa1\xc4\x8dine\n_START_PARAGRAPH_\nEnota za merjenje plo\xc5\xa1\xc4\x8dine je enotski kvadratek - to je kvadrat, ki ima za stranico 1 dol\xc5\xbeinsko enoto. Plo\xc5\xa1\xc4\x8dina lika je \xc5\xa1tevilo, ki nam pove, koliko enotskih kvadratkov popolnoma prekrije dani lik. Zgled: Pravokotnik s stranicama 5 (dol\xc5\xbeinskih enot) in 4 (dol\xc5\xbeinske enote) lahko pokrijemo s 5\xc2\xa0\xc2\xb7\xc2\xa04\xc2\xa0=\xc2\xa020 enotskimi kvadratki, torej je njegova plo\xc5\xa1\xc4\x8dina enaka 20 (plo\xc5\xa1\xc4\x8dinskih enot). Na tem principu temelji formula za plo\xc5\xa1\xc4\x8dino pravokotnika s stranicama a in b: plo\xc5\xa1\xc4\x8dina p\xc2\xa0=\xc2\xa0ab._NEWLINE_Pri drugih likih se pokrivanje z enotskimi kvadratki ne izide vedno. Postopek nadaljujemo z manj\xc5\xa1imi kvadratki, npr s takimi, ki predstavljajo stotinko, desettiso\xc4\x8dinko, milijoninko osnovne enote in tako napej do infinitezimalno majhnih enot._NEWLINE_brb\n_START_SECTION_\nPlo\xc5\xa1\xc4\x8dine osnovnih likov\n_START_PARAGRAPH_\nZa ra\xc4\x8dunanje plo\xc5\xa1\xc4\x8din osnovnih likov uporabljamo naslednje formule:\n_START_SECTION_\nMere za plo\xc5\xa1\xc4\x8dino\n_START_PARAGRAPH_\nMednarodni sistem enot (SI) predpisuje za merjenje povr\xc5\xa1ine izpeljano enoto kvadratni meter. Poleg tega pogosto uporabljamo tudi kvadratni centimeter, kvadratni milimeter, kvadratni kilometer.'